

 Gæða- og umhverfisvottun ferðaþjónustunnar

Á leið til sjálfbærrar ferðaþjónustu

Sértæk gæðaviðmið nr. 217

5. útgáfa 2022

**Flúðasiglingar**

vakinn.is

**Eftirfarandi gæðaviðmið eru fyllt út af fulltrúa fyrirtækisins. Nauðsynlegt er að gefa greinagóðar upplýsingar um það hvernig hvert og eitt viðmið, sem á við starfsemi fyrirtækisins, er uppfyllt t.d. með tilvísun í gæðahandbók, öryggisáætlanir, myndir eða önnur innsend gögn. Í vettvangsheimsókn sannreynir úttektaraðili upplýsingarnar.**

|  |  |  |  |  |
| --- | --- | --- | --- | --- |
| ***217-1*** | ***Öryggi*** | ***Já*** | ***Á ekki við*** | ***Hvernig uppfyllt/skýringar*** |
| *217-1.1* | Til er ferðaáætlun (skrifleg lýsing) fyrir hverja tegund ferða þar sem m.a. er fjallað um leiðir sem fara skal, tímaáætlun og fyrirkomulag ferðar. |  |  |  |
| *217-1.2* | Til er gátlisti um öryggisbúnað í ferðum t.d.:1. Búnaður til að veita fyrstu hjálp (sjúkrakassi og teppi).
2. Fjarskiptabúnaður.
3. Leiðsögutæki.
4. Björgunarbúnaður (kastlína o.fl.).
5. Hjálmar.
6. Annað eftir aðstæðum í hverri ferð.

Skýrt er hvað verður að vera í hverjum báti. |  |  |  |
| *217-1.3* | Allur búnaður er í mjög góðu ásigkomulagi m.a.:1. Gallar heilir og í góðu almennu ástandi.
2. Hjálmar ósprungnir/óbrotnir með festingum sem virka.
3. Belti, ólar og festingar heilar, þ.e. óslitnar/ótrosnaðar.
4. Annar fatnaður hreinn og í góðu almennu ástandi.
 |  |  |  |
| *217-1.4* | Vel er gengið frá búnaði að notkun lokinni og hann geymdur við snyrtilegar og góðar aðstæður sem rýra ekki öryggis- og notagildi hans. |  |  |  |
| *217-1.5* | Fyrirtækið upplýsir starfsfólk og viðskiptavini um nauðsyn þess að vera í góðu líkamlegu ástandi og að neysla áfengis eða vímuefna geti komið í veg fyrir þátttöku í ferð. |  |  |  |
| *217-1.6* | Til er skrifleg áætlun um viðhald, þrif og endurnýjun búnaðar. Í henni er m.a. fjallað um eftirfarandi:1. Reglulega skoðun og prófun búnaðar.
2. Sótthreinsun og þrif á búnaði.
3. Líftíma búnaðar m.t.t. aldurs og notkunar (sjá viðurkennd viðmið framleiðanda).
 |  |  |  |
| *217-1.7* | Til eru skrifleg viðmið um fjölda viðskiptavina á leiðsögumann eftir því hvers konar aðstæður er í hverri ferð. Í vatnsföllum á 4. stigi eða ofar eru ekki fleiri viðskiptavinir á hvern leiðsögumann en átta. |  |  |  |
| *217-1.8* | Lágmarksaldur til þátttöku í flúðasiglingum er tilgreindur í öryggisáætlunum fyrirtækisins. Heimild til þátttöku er staðfest af forráðamanni ef viðskiptavinur er undir lögaldri. |  |  |  |
| *217-1.9* | Í undirbúningi fyrir ferðir fara leiðsögumenn yfir gátlista þar sem fram koma atriði varðandi m. a.:1. Ferðaáætlun og leiðir sem fara skal.
2. Veðurspá.
3. Búnað.
4. Upplýsingar um viðskiptavini.
5. Að viðbragðsáætlanir séu ávallt með/aðgengilegar í ferðum
 |  |  |  |
| *217-1.10* | Viðskiptavinir hafa aðgang að upphitaðri aðstöðu til að klæðast viðeigandi búnaði. |  |  |  |
| *217-1.11* | Til er gátlisti fyrir leiðsögumenn/skipstjóra um þau öryggisatriði sem farið er yfir með viðskiptavinum fyrir ferð m.a. varðandi:1. Staðhætti og veðurskilyrði.
2. Tímaáætlun.
3. Kennslu í öryggisatriðum.
4. Rétta notkun öryggisbúnaðar.
5. Viðeigandi skjólfatnað og búnað.
6. Næringu, drykkjarföng og aðgengi að vatni í/eftir ferð.
7. 112 neyðarnúmer á Íslandi.
 |  |  |  |
| *217-1.12* | Til er skrá um hnitsetta staði (GPS punktar) þar sem hægt er að komast niður í gljúfur sem farið er um. Einnig er til útprentað kort þar sem staðirnir eru merktir inn. |  |  |  |
| *217-1.13* | Fyrirtækið heldur skrá um farþega og leiðsögumenn í hverri ferð. |  |  |  |
| *217-1.14* | Fyrirtækið hefur sett sér skriflegar viðmiðunarreglur um hvenær beri að aflýsa ferð vegna veðurs. Skýrt er hver tekur ákvörðun um aflýsingu ferða. |  |  |  |
| ***217-2*** | ***Umhverfi*** | ***Já*** | ***Á ekki við*** | ***Hvernig uppfyllt/skýringar*** |
| *217-2.1* | Ávallt eru notaðir merktir vegir eða viðurkenndir ökuslóðar. Um akstur utan vega að vetrarlagi skal fara eftir 4. gr. reglugerðar nr. 528/2005 um takmarkanir á umferð í náttúru Íslands |  |  |  |
| *217-2.2* | Viðskiptavinir eru fræddir um salernisúrræði þar sem hefðbundin aðstaða er ekki fyrir hendi. |  |  |  |
| *217-2.3* | Allur búnaður og úrgangur er fjarlægður og þess gætt að engin varanleg ummerki í náttúrunni sjáist í tengslum við ferðir / starfsemi fyrirtækisins. |  |  |  |
| *217-2.4*  | Í upphafi ferðar minnir leiðsögumaður viðskiptavini á ábyrga ferðahegðun. |  |  |  |

|  |  |  |  |  |
| --- | --- | --- | --- | --- |
| ***217-3*** | ***Menntun og þjálfun*** | ***Já*** | ***Á ekki við*** | ***Hvernig uppfyllt/skýringar*** |
| *217-3.1* | Leiðsögumenn hafa sérhæfða menntun sem nýtist í starfi og reynslu á því sviði sem viðkomandi ferð snýst um. |  |  |  |
| *217-3.2* | Fyrirtækið er með skýrar reglur um menntun og þjálfun leiðsögumanna fyrir leiðsögn í vatnsföllum á 1.- 4. stigi. |  |  |  |
| *217-3.3* | Allir leiðsögumenn fá verklega þjálfun í þeim ám þar sem þeir annast leiðsögn. Til er skrifleg lýsing á því með hvaða hætti þetta er gert. |  |  |  |
| *217-3.4* | Allir leiðsögumenn fá þjálfun í meðferð þeirra báta og búnaðar sem þeir hafa umsjón með. |  |  |  |
| *217-3.5* | Leiðsögumenn hafa lokið námskeiðinu *Fyrsta hjálp 1* (20 klst.) hjá Slysavarnafélaginu Landsbjörg eða sambærilegu skyndihjálparnámskeiði frá viðurkenndum aðila og sækja upprifjunarnámskeið (4 klst.) á tveggja ára fresti.  |  |  |  |
| *217-3.6* | A.m.k. einn leiðsögumaður í hverri ferð um óbyggðir\* hefur lokið námskeiðinu *Vettvangshjálp í óbyggðum* (WFR) hjá Slysavarnafélaginu Landsbjörg eða sambærilegu námskeiði hjá öðrum aðila og sækir upprifjunarnámskeið á þriggja ára fresti. |  |  |  |
| *217-3.7* | A.m.k. einn leiðsögumaður í hverri ferð hefur lokið námskeiðinu *Straumvatnsbjörgun 2* (Er með gilt skírteini sem *Swiftwater Rescue Technician* frá viðurkenndum aðila t.d. Slysavarnafélaginu Landsbjörg eða *Rescue 3 International*).  |  |  |  |

*\* Óbyggðir eru staðir eða svæði þar sem tekur a.m.k. tvær klst. að fá björgun/aðstoð viðbragðsaðila landleiðina.*